Georg Metssalu

Georg Metssalu (sünninimi Georg Melnikov; 22. juuni 1919 – 14. juuni 2004) oli eesti laulja (tenor) ning muusik. 

Tema muusikukarjäär sai alguse 1935. aastal orkestris Modern Trubaduur, kus ta mängis viiulit ja saksofoni. Alates 1936. aastast tegutses ta ansambli Kuldne Seitse laulja ja löökpillimängijana. Eraviisiliselt trummi õppides kujunes ta mõne aastaga üheks Eesti parimaks džässtrummariks.

Aastatel 1945–1955 õppis laulmist eraviisiliselt Jenny Siimoni juures.

1945. aastast kuni 1991-ni oli ta Riikliku Akadeemilise Meeskoori laulja.Eesti muusika biograafiline leksikon. Tallinn: Valgus, 1990, lk 146 Aastatel 1951–1997 laulis kvartetis RAM-1.Muusika.ee Georg Metssalu

Mänginud löökpille ka ansamblis Rütmikud ja Emil Laansoo ansamblis. Hüüdnimi oli Soss. 

Ta on maetud Tallinna Siselinna kalmistule.Kalmistute register HAUDI

Tunnustus
 1974 Eesti NSV teeneline kunstnik

Viited

Välislingid
Riiklik Akadeemiline Meeskoor. Ansambel RAM-1 liikmed: Raimond Alango, Tiit Köster, Georg Metssalu, Evald Jaansoo, Ilmar Talvik
ERR arhiiv. Georg Metssalu foto (2001)
ERR arhiiv. Muusikaline tund. Georg Metsalu 70 (1989)
ERR arhiiv. Vello Mikkser. Georg Metssalu (2004)

Kategooria:Eesti Rahvusmeeskoori lauljad
Kategooria:Eesti NSV teenelised kunstnikud
Kategooria:Tallinna Aleksander Nevski kalmistule maetud
Kategooria:Sündinud 1919
Kategooria:Surnud 2004